Tanqlet d aseklu yesɛan azal ameqqran, xedmen-tt s waṭas. Tilawin ad jemɛent iniɣman ad ten-fesrent deg ifarugen ad ten-ǧǧent ad qqaren i yiṭij, di tmeddit ad asen-arrent aɣumu ɣef nnda, di ṣbaḥ ad ksent aɣummu akken ad qqaren. Mi d ass i deg qquren ad ten-jemɛent, ad ten-arrent ɣer ukufi mi yezgen ad sekcment aqcic akken ad ten-issed, mi yeččur ukufi ad asrrent tadimet n uqcuc yerna ad t-selɣent, tteɣimin asseggas.1 « Tilawin leqḍent iniɣman, fressent tibḥirin ṣbaḥ sefsuyent, tameddit semnayent, sawaḍent-d s axxam; sebdadent-d rremɛa s ufell-a igertyal. Mi d yenḥel ad ɛemrent rremɛa ad tfrunt, ad t-rrent s ikufan. Tisɛiwin ttrucunt-tt s waman d lmelḥ akken ad ileqiqen yerna ur tettenkker ara deg-s twekka ».2